## Statut Republičkog fonda mirovinskog i invalidskog osiguranja individualnih poljoprivrednika Hrvatske

### NN 58/1990 (29.12.1990.), Statut Republičkog fonda mirovinskog i invalidskog osiguranja individualnih poljoprivrednika Hrvatske

# STATUTI

Na temelju članka 18. stavka 1. Zakon o izmjenama i dopunama Zakona
o mirovinskom i invalidskom osiguranju individualnih poljoprivrednika ("Narodne
novine", broj 40/90), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 28. studenoga 1990. donosi

## STATUT

### Republičkog fonda mirovinskog i invalidskog osiguranja individualnih poljoprivrednika Hrvatske

I. OSNOVNE ODREDBE

Članak 1.

Ovim statutom uređuju se organizacija Republičkog fonda mirovinskog
i invalidskog osiguranja individualnih poljoprivrednika Hrvatske (u daljnjem
tekstu: Republički fond), prava, obveze i odgovornosti organa upravljanja
i drugih organa Republičkog fonda, javnost rada Republičkog fonda i njegovih
organa, način obavljanja stručno-administrativnih, pravnih i ostalih poslova
te druga pitanja od značenja za Republički fond.

Članak 2.

Republički fond osnovan je Zakonom o mirovinskom i invalidskom osiguranju
individualnih poljoprivrednika ("Narodne novine", br. 26/83,
49/83, 57/83, 47/86 i 40/90) radi ostvarivanja ustavom i zakonom zajamčenih
prava osiguranika i korisnika prava iz mirovinskog i invalidskog osiguranja
individualnih poljoprivrednika te radi ostvarivanja potreba i interesa
društva na području mirovinskog i invalidskog osiguranja individualnih
poljoprivrednika.

Članak 3.

(1) Republički fond je pravna osoba.

(2) Sjedište Republičkog fonda je u Zagrebu.

(3) Republički fond ima pećat, žig i štampilju koji sadržavaju naziv
i sjedište Republičkog fonda "Republički fond mirovinskog i invalidskog
osiguranja individualnih poljoprivrednika Hrvatske-Zagreb".

(4) Kada stručna služba Republičkog fonda mirovinskog i invalidskog
osiguranja radnika Hrvatske obavlja administrativno-stručne, pravne i njima
slične poslove provođenja mirovinskog i invalidskog osiguranja za Republički
fond upotrebljava svoj pečat, žig i štampilju, a kada u obavljanju javnih
ovlaštenja u upravnim stvarima izdaje javne isprave, upotrebljava svoj
pečat s grbom Republike Hrvatske.

Članak 4.

Stručnu-administrativne, pravne i ostale poslove za Republički fonda
obavlja stručna služba Republičkog fonda mirovinskog i invalidskog osiguranja
radnika Hrvatske.

II. UPRAVLJANJE REPUBLIČKIM FONDOM

Članak 5.

(1) Republičkim fondom upravlja Upravni odbor.

(2) Upravni odbor ima 9 članova koje imenuje Vlada Republike Hrvatske.

(3) Upravni odbor iz svojih redova bira predsjednika i zamjenika predsjednika.

(4) Upravni odbor može pravovaljano odlučivati ako je na sjednici prisutno
više od polovice ukupnog broja članova.

Članak 6.

Upravni odbor Republićkog fonda:

1) donosi statut i druge opće akte Republičkog fonda;

2) donosi financijski plan, periodične obračune i završni račun Republičkog
fonda;

3) donosi program rada Republičkog fonda;

4) usvaja godišnje izvješće Republičkog fonda;

5) osniva odbore, komisije i druga radna tijela Upravnog odbora te imenuje
njihove članove;

6) predlaže Saboru Republike Hrvatske visinu stope doprinosa za mirovinsko
i invalidsko osiguranje individualnih poljoprivrednika;

7) utvrđuje osnovice osiguranja u skladu sa zakonom

8) odlučuje o osnivanju saveza i drugih oblika udruživanja mirovinskog
i invalidskog osiguranja te o uspostavljanju drugih oblika međusobne suradnje;

9) donosi opći akt o visini, načinu i rokovima usklađivanja mirovine;

10) odlučuje o usklađivanju mirovina i drugih primanja;

11) utvrđuje program mjera za unapredivanje ostvarivanja prava osiguranika
i korisnika mirovine;

12) odlučuje o visini naknade putnih i drugih troškova za rad članova
Upravnog odbora i njegovih organa;

13) donosi Poslovnik o svom radu;

14) obavlja i druge poslove za koje je ovlašten zakonom, ovim statutom
i drugim općim aktima Republičkog fonda.

Članak 7.

(1) Organi Upravnog odbora Republičkog fonda jesu:

1) Odbor za organizaciju provedbe mirovinskog i invalidskog osiguranja;

2) Komisija za predstavke i pritužbe osiguranika;

3) Komisija za žalbe.

(2) Upravni odbor Republičkog fonda može, prema potrebi, osnivati i
druga radna tijela.

Članak 8.

Broj članova, sastav i način rada odbora, komisija i drugih radnih tijela
Upravnog odbora, određuje se aktom o njihovom imenovanju, odnosno, osnivanju.

Članak 9.

(1) Odbor i komisije razmatraju i odlučuju o pojedinim pitanjima iz
programa rada Republičkog fonda i o drugim pitanjima koja su u njihovoj
nadležnosti te o tome podnose izvješće Upravnom odboru sa svojim mišljenjem
i prijedlogom

(2) Radomn odbora i komisija rukovodi predsjednik kojeg imenuje Upravni
odbor istodobno kada i članove Odbora, odnosno komisije.

(3) Odbor, odnosno komisija, iz svojih redova bira zamjenika predsjednika.

Članak 10.

Odbor za organizaciju provedbe mirovinskog i invalidskog osiguranja:

1) razmatra položaj osiguranih osoba i korisnika prava u postupku ostvarivanja
prava iz mirovinskog i invalidskog osiguranja i predlaže potrebne mjere
za pravodobno ostvarivanje tih prava;

2) prati materijalno-financijsko stanje Republičkog fonda te racionalnost
ulaganja i korištenja sredstava Republičkog fonda;

3) brine se o načinu i oblicima informiranja osiguranika i korisnika
mirovine o svim bitnim pitanjima iz mirovinskog i invalidskog osiguranja
te predlaže mjere za kontinuirano unapređivanje i poboljšanje kvalitete
informiranja;

4) prati i inicira stručni i istraživački rad iz područja mirovinskog
i invalidskog osiguranja te razmatra i odlučuje o prihvaćanju pojedinih
istraživačkih radova;

5) u prethodnom postupku razmatra i ostalu problematiku iz svoje nadležnosti
te obavlja i druge poslove prema ovom statutu i drugim općim aktima Republičkog
fonda.

Članak 11.

Komisija za predstavke i pritužbe:

1) razmatra izvješće i druge informacije o predstavkama i prijedlozima
te predlaže Upravnom odboru i drugim organima Republičkog fona mjere za
poboljšanje rada, uklanjanje nedostataka i suzbijanje negativnih pojava;

2) obavlja i druge poslove u vezi s predstavkama i pritužbama koje joj
povjeri Upravni odbor Republičkog fonda.

Članak 12.

(1) Komisija za žalbe donosi drugostepena rješenja u povodu žalbe izjavljene
protiv rješenja donesenih u prvome stupnju o pravima iz mirovinskog i invalidskog
osiguranja primjenom međunarodnih ugovora o socijalnom osiguranju.

(2) Komisija za žalbe sastoji se od predsjednika i 2 člana s istim brojem
zamjenika.

(3) Stručne i administrativne poslove za komisiju iz stavka 1. ovoga
članka obavlja radnik kojega imenuje direktor Republičkog fonda.

III. DIREKTOR REPUBLIČKOG FONDA

Članak 13.

(1) Republičkim fondom rukovodi direktor.

(2) Direktor Republičkog fonda ima jednog ili Više pomoćnika.

(3) Direktora i pomoćnike direktora Republičkog fonda imenuje Vlada
Republike Hrvatske.

Članak 14.

(1) Direktor zastupa i predstavlja Republički fond u poslovanju neograničeno,
a u raspolaganju osnovnim sredstvima prema prethodnoj suglasnosti Upravnog
odbora.

(2) Direktor Republičkog fonda osigurava rad Upravnog odbora i drugih
organa Republičkog fonda.

Članak 15.

(1) Direktor Republičkog fonda:

1) osigurava izvršenje Statuta, programa rada, financijskog plana i
drugih općih akata Republičkog fonda;

2) zastupa Republički fond u imovinskim i drugim pitanjima i određuje
osobe za potpisivanje Republičkog fonda;

3) brine se za namjensko trošenje sredstava Republičkog fonda u skladu
sa zakonom, statutom, programom rada, financijskim planom i drugim općim
aktima Republičkog fonda;

4) odlučuje o oročavanju ili davanju kredita iz sredstava Republičkog
fonda;

5) zaključuje ugovore za Republički fond u granicama ovlaštenja;

6) donosi drugostepena rješenja o pravima i obvezama iz mirovinskog
i invalidskog osiguranja;

7) donosi prvostepena rješenja o pravima iz mirovinskog i invalidskog
osiguranja primjenom međunarodnih ugovora o socijalnom osiguranju;

8) podnosi Upravnom odboru i drugim organima Republičkog fonda izvješća
o provedbi osiguranja;

9) brine se o objavljivanju općih akata Republičkog fonda, o informiranju
osiguranika i korisnika mirovine te o javnosti rada Upravnog odbora i njegovih
organa;

10) obavlja i druge poslove za koje je ovlašten zakonom, statutom i
drugim općim aktima Republičkog fonda.

(2) Ovlaštenje da zastupa Republički fond u imovinskim i drugim pitanjima
direktor može prenijeti na određene stručne radnike stručne službe, a za
obavljanje drugih poslova iz svog djelokruga može ovlastiti i druge radnike
stručne službe.

(3) Direktor za svoj rad odgovara Vladi Republike Hrvatske.

Članak 16.

Ako direktor ustanovi da je opći ili pojedinačni akt donesen u Republičkom
fondu odnosno u stručnoj službi, osim pojedinačnih akata donesenih u postupku
ostvarivanja prava i akata prema kojima je za odlučivanje određena nadležnost
suda, u suprotnosti sa zakonom odnosno drugim propisima, ili da je pojedinačan
akt u suprotnosti sa Statutom ili drugim općim aktom Republičkog fonda
upozorit će na to organ koji je donio takav akt. Ako i nakon upozorenja
donositelj akta ostane pri svojem aktu, direktor će o tome obavijestiti
ministarstvo nadležno za poslove mirovinskog i invalidskog osiguranja koje
obavlja nadzor nad zakonitošću rada Republičkog fonda.

Članak 17.

(1) Pomoćnik direktora pomaže direktoru u obavljanju poslova iz djelatnosti
Republičkog fonda u skladu sa zakonom, ovim statutom, općim aktima Republičkog
fonda i ovlaštenjima direktora Republičkog fonda.

(2) Pomoćnik direktora za svoj rad odgovara direktoru Republičkog fonda
i Vladi Republike Hrvatske.

Članak 18.

Osobni dohodak odnosno kriterije i mjerila za utvrđivanje osobnog dohotka
direktora utvrđuje Upravni odbor Republičkog fonda.

IV. JAVNOST RADA REPUBLIČKOG FONDA

Članak 19.

(1) Radi osiguravanja javnosti rada Republičkog fonda i njegovih organa
potrebna sredstva osiguravaju se financijskim planom, a oblici javnosti
rada utvrđuju se posebni općim aktom Republičkog fonda.

(2) Opći akti Republičkog fonda kojima se pobliže uređuje prava iz mirovinskog
i invalidskog osiguranja objavljuju se u "Narodnim novinama".

V. OBAVLJANJE STRUČNIH POSLOVA

Članak 20.

(1) Stručno-administrativne, pravne i ostale poslove provedbe mirovinskog
i invalidskog osiguranja za Republički fond obavljat će stručna služba
Republičkog fonda mirovinskog i invalidskog osiguranja radnika Hrvatske.

(2) Ugovorom između Republičkog fonda i Republičkog fonda mirovinskog
i invalidskog osiguranja radnika Hrvatske utvrdit će se prava, dužnosti
i obveze u obavljanju poslova iz stavka 1. ovoga članka.

VI. FINANCIJSKA SREDSTVA REPUBLIČKOG FONDA

Članak 21.

Sredstva za ostvarivanje prava i obveza iz mirovinskog i invalidskog
osiguranja individualnih poljoprivrednika osiguravaju se doprinosom osiguranika
i doprinosom drugih osoba koje imaju katastarski prihod od poljoprivredne
djelatnosti, te udjelom društveno-političkih zajednica i drugim prihodima,
u skladu sa zakonom, ovim statutom i općim aktima Republičkog fonda.

Članak 22.

Sredstva potrebna za pojedinu godinu i njihov raspored utvrđuju se financijskim
planom Republičkog fonda.

Članak 23.

Prihodi Republičkog fonda jesu:

1) sredstva ostvarena doprinosom;

2) sredstva dobivena udjelom društveno-političkih zajednica;

3) naknade drugih zajednica i fondova mirovinskog i invalidskog osiguranja;

4) naknade šteta;

5) kamate i drugi prihodi.

Članak 24.

Rashodi Republičkog fonda jesu:

1) mirovine, novčane naknade i druga novčana primanja na temelju stečenih
prava prema Zakonu;

2) naknade drugim zajednicama i fondovima mirovinskog i invalidskog
osiguranja;

3) troškovi vezani uz ocjenjivanje invalidnosti, tjelesnog oštečenja,
potrebe pomoći i njege od druge osobe;

4) troškovi platnog prometa i PTT troškovi;

5) troškovi za obavljanje poslova provedbe mirovinskog i invalidskog
osiguranja;

6) troškovi organa upravljanja;

7) drugi rashodi.

Članak 25.

(1) Višak prihoda nad rashodima po završnom računu rnoe se rasporediti:

- u rezervu Republičkog fonda;

- u poslovni fond Republičkog fonda.

(2) Sredstva rezerve mogu se koristiti kao obrtna sredstva Republičkog
fonda.

(3) Sredstva rezerve koja se ne koriste kao obrtna sredstva rnogu se
oročavati ili davati kao krediti.

(4) O oročavanju ili davanju kredita iz sredstava Republičkog fonda
odlučuje direktor Republičkog fonda.

VII. PRIJELAZNE I ZAVRŠNE ODREDBE

Članak 26.

Do zaključivanja ugovora između Republičkog fonda i Republičkog fonda
mirovinskog i invalidskog osiguranja radnika Hrvatske o obavljanju stručno-administrativnih,
pravnih i ostalih poslova provedbe mirovinskog i invalidskog osiguranja
za Republički fond, primjenjivat će se odredbe Ugovora kojim je regulirano
obavljanje tih poslova za Samoupravnu interesnu zajednicu mirovinskog i
invalidskog osiguranja individualnih poljoprivrednika Hrvatske.

Članak 27.

Ovaj statut podliježe potvrdi Vade Republike Hrvatske prema članku 71.
stavku 2. Zakona o mirovinskom i invalidskom osiguranju individualnih poljoprivrednika
("Narodne novine", br. 26/83, 49/83, 57/83, 47/86 i 40/90).

Članak 28.

(1) Danom stupanja na snagu ovog statuta prestaje važiti Statut Samoupravne
interesne zajednice mirovinskog invalidskog osiguranja individualnih poljoprivrednika
Hrvatske ("Narodne novine", br. 4/84, 6/86, 29/86 i 4/89), osim
u dijelu kojim se uređuju prava i obveze iz mirovinskog i invalidskog osiguranja,
postupak za ostvarivanje prava i druga pitanja u vezi s ostvarivanjem prava
iz mirovinskog i invalidskog osiguranja.

(2) Odredbe Statuta Samoupravne interesne zajednice mirovinskog i invalidskog
osiguranja individualnih poljoprivrednika Hrvatske koje ostaju na snazi
primjenjivat će se do donošenja novog Zakona o mirovinskom i invalidskom
osiguranju individualnih poljoprivrednika uz uvjet da nisu u suprotnosti
sa zakonom i ovim statutom.

Članak 29.

Ovaj statut stupa na snagu osmoga dana od dana objave u "Narodnim
novinama".

Klasa: 141-13/90-01/2950

Urbroj: 343-99-02/1-90-1

Zagreb, 28. studenoga 1990.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Statut, NN 58/1990-1156